SteamOS

SteamOS, Debian Linux-ի հիման վրա ստեղծված օպերացիոն համակարգ, որը Valve ընկերության կողմից մշակվում է հատուկ Steam-ի համար։ SteamOS-ը ստեղծվել է հեռուստացույցի տեսախաղերի համար։ SteamOS-ը օգտատերերի համար դարձել է անվճար օպերացիոն համակարգ և ուներ ազատ լիցենզիա մշակողների համար։

Առանձնահատկություններ 
Մշակողները պնդում էին, որ StemaOS-ում էապես բարելավված է գրաֆիկայի վերամշակման արտադրողականությունը։ Կատարվել են ձայնի վերամշակման աշխատանքներ, ինչպես նաև օպերացիոն  համակարգում  մուտքային գործիքների օգտագործման ժամանակ տևողության կրճատում։

Տնային սթրիմինգը թույլ է տալիս Steam-ի գրադարանում առկա Windows-ի և OS X-ի համար խաղերը խաղալ SteamOS-ի համակարգում։ Խաղը միացվում է Windows-ի կամ OS X-ի կառավարման տակ գտնվող սարքում և լոկալ ցանցի միջոցով հեռարձակվում է հեռուստացույցին միացած Steam OS-ով սարքը։

Family Sharing ֆունկցիան թույլ է տալիս խաղացողներին խաղալ միմյանց խաղերը և վաստակել միավորներ։

Steam Cloud ամպային ծառայությունը ապահովում է բովանդակության հասանելիություն, ֆայլերի պահպանում, ծրագրային ապահովման ավտոմատ թարմացում։ Մատչելի է դարձել Steam Workshop-ը՝ խաղերի ստեղծման, հրապարակման և որոնման ծառայությունը։

SteamOS-ը ներկայացվում է որպես «համատեղ, զվարճալի, բազմաօգտատեր հարթակ»։

Պատմություն 
2013 թվականի սեպտեմբերի LinuxCon գագաթնաժողովի ժամանակ Valve-ի համահիմնադիր և գլխավոր տնօրեն Գեյբ Նյուելը հայտարարել է, որ «Linux-ը և բաց ծրագրային ապահովումը խաղաարդյունաբերության ապագան է»՝ հավելելով, որ իր ընկերությունը մշակում է կարգավորիչ, որը կօգնի Linux-ի համար խաղեր ստեղծողներին։ Սեպտեմբերի 20-ին Steam-ի խանութում հայտնվել է մի էջ «Steam-ի տիեզերքը կընդլայնվի 2014 թվականին» անվանումով, որտեղ գտնվում են խաղերին վերաբերվող և O, [O ] ու O+O նշանակումների տակ թաքնվող նորույթներ։ Առաջին նորույթը բացահայտվել է սեպտեմբերի 23-ին․ դա նոր SteamOS օպերացիոն համակարգն էր, որը՝ ըստ Valve-ի հայտարարության պետք է ամենահարմարը լինի թվային ապրանքների մատուցման համար։ Յուրահատուկ ուշադրություն էր տրվել օպերացիոն համակարգի հասանելիությանը, որն անվճար կտարածվի, իսկ օգտատերերը կկարողանան փոփոխել և փոխարինել նրա մեջ գտնվող ցանկացած ծրագրային ապահովում։

SteamOS-ի առաջին հանրային բետա-թողարկումը կայացել է 2013 թվականի դեկտեմբերի 13-ին։ Այդ թվում մշակողները խորհուրդ էին տվել տվյալ օպերացիոն համակարգը տեղադրել միայն նրանց, ովքեր լավ ծանոթ են Linux-ի հետ։

Թողարկումներ

Ընդունում 
Սկզբնական հայտարարումից հետո շատ մշակողներ իրենց կարծիքն են հայտնել StemaOS-ի մասին։ Minecraft-ի ստեղծող Մարկուս Պերսոնը նկարագրել է օպերացիոն համակարգը՝ որպես «զարմանալի նորություն», իսկ Thomas Was Alone-ի ստեղծող Մայկ Բիթելը անվանել է այն «խրախուսանք» ինդի խաղերի համար։ Այլ մշակողներ, ինչպիսիք են օրինակ DICE-ն հայտարարել են, որ նրանք պլանավորում են իրենց խաղերն ունենալ Linux-ում և SteamOS-ում։ Gearbox Software-ի տնօրենը նշել է, որ նա համարում է, որ օպերացիոն համակարգը մշակողների ներգրավման կարիք ունի, ասելով՝ «առանց այս ապրանքի պարտադիր ձեռքբերման, ինչը կբերի մեզ բոլորիս այս նպատակին, սպասելի է, որ ճյուղը կդիտարկվի հետաքրքրությամբ, բայց հիմնականում կմնա անփոփոխ»։

Տես նաև 
 Ubisoft Montreal
 Saints Row IV
 Minecraft

Ծանոթագրություններ

Արտաքին հղումներ 
 Դիստրիբուտիվի ներբեռնման պաշտոնական կայք

Ազատ օպերացիոն համակարգեր